**LE VIELHA DONT ANÈVA PANAR CUJAS**

Qu'i avè'n còp uu' vielha qu'anèva panar cujas, le neit. Le prauba hemna n'untèva pas sovent

son carriòt ; l'arròda que carrinquèva !

— Que t'i atraparàn ! que t'i atraparàn ! ce hadè en virants.

— Hilh de garça de carriòt, vòs tu tènis pas tant de trin ! ce didè le vielha. Bisquèva !

E tot jamèi eth : — Que t'i atraparàn ! que t'i atraparàn !

Ò! que Ii atrapèren de vrai, bè ! Atau com arribèva au cujèr, un òmi se li luvèt davant, tot de còp.

Que lo guardèva !

E le hemnòta s'arrebirar viste, e húger a grand galòps, dap son carriòt.

E lo carriòt començar un aut girgon :

— T'ic èi pas dit ? t'ic èi pas dit? t'ic èi pas dit ? (1).

Hadè uu' vita hòla! Le prauba vielha arribèt a soa casi tota desalentada, meitat mòrta ; podè pas se

barrar dehens pro viste !

— M'ic didè lo carriòt! ce's pensèva, malaja l'èi pas 'scotat ! Se lo grand diable podè se halar totas

les cujas !

Crosic-crosat, Mon conde acabat.

(Publié dans les Reclams de Biarn e Gasconha, 1897, p. 136.)

(1) Cette phrase et la précédente imitent assez exactement — et c'est tout le sel de ce petit conte — le bruit que fait une brouette mal graissée, selon qu'on la pousse en courant ou en marchant au pas ordinaire. (Note de F.A.)